b'\n_START_ARTICLE_\nUnibersidad ng Nanjing\n_START_PARAGRAPH_\nAng Unibersidad ng Nanjing\xc2\xa0(Ingles: Nanjing University, NJU o NU, Pinasimpleng Tsino  \xe5\x8d\x97\xe4\xba\xac\xe5\xa4\xa7\xe5\xad\xa6, abbr. \xe5\x8d\x97\xe5\xa4\xa7; pinyin: N\xc3\xa1nd\xc3\xa0, Nanda), o Unibersidad ng\xc2\xa0Nanking, na matatagpuan sa Nanjing, Tsina, ay isa sa mga pinakamatanda at pinakaprestihiyosong institusyon ng mas mataas na pag-aaral sa Tsina. Kasunod ng mga pagbabago sa mga dinastiya simula noong CE 258, ito ay itinatag bilang isang modernong paaralan noong 1902 ng huling yugto ng dinastiyang\xc2\xa0Qing, at naging isang modernong unibersidad sa unang bahagi ng dekada 1920, sa unang mga taon ng Republika ng Tsina, at naging ang unang modernong unibersidad ng bansa na nagsanib ng parehong pagtuturo at pananaliksik. Ito ay naging isang tagapanguna sa mas mataas na edukasyon sa Tsina at nagtakda ng pundasyon para sa pagtatatag ng modernong sistema ng edukasyon dito. Bago ang pagtatatag ng Republikang Popular ng Tsina\xc2\xa0noong 1949, ang pangalan ay binago mula sa Pambansang Pamantasang Sentral (Ingles:\xc2\xa0National Central University)\xc2\xa0patungo sa kasalukuyang Unibersidad ng Nanjing.'